DHONI
కెప్టెన్‌ కోహ్లీకి ధోనీ గిఫ్ట్‌
న్యూఢిల్లీ: పరిమిత ఓవర్ల కెప్టెన్‌గా ధోని నుంచి బాధ్యతలు తీసుకున్న కోహ్లీ తన తొలి ఎసైన్మెంట్‌లో విజయవంత మయ్యాడు. కెప్టెన్‌గా తొలి సిరీస్‌ విజయం అందుకున్న కోహ్లీకి టీమిండియా మాజీ కెప్టెన్‌ ధోని ఒక అరుదైన గిఫ్ట్‌ ఇచ్చాడు.ఈ విషయాన్ని కోహ్లీయే బిసిసిఐకి ఇచ్చిన ఇంటర్వ్యులో పేర్కొన్నాడు.రెండవ వన్డేలో విజయం సాధిం చిన అనంతరం ధోని సంతకం చేసిన బంతిని తనకు ఇచ్చా డని వెల్లడించాడు.తొలి వన్డే సిరీస్‌ విజయం ఎప్పటికి మధుర జ్ఞాపకంగా మిగిలిపోతుందని ధోని తనతో అన్నాడని వివరించాడు.తొలి విజయం సాధించిన సందర్భంగా తనకు తన సంతకంతో కూడిన బంతిని ప్రజెంట్‌ చేశాడని కోహ్లీ పేర్కొన్నాడు. ప్రస్తుతం చాలా ఖరీదైనవిగా మారాయని, అందుకే వాటిని ఇంటికి తీసుకెళ్లనీయడం లేదని కోహ్లీ నవ్వుతూ వివరించాడు.
సిరీస్‌ గెలవడంతో పాటు ధోని ఆటోగ్రాఫ్‌ ఉన్న బంతిని అందుకోవడం కూడా తనకు ప్రత్యేకమన్నాడు.ఇంగ్లండ్‌తో ముగిసిన సిరీస్‌లో టీమిండియా విజయం వెనుక జట్టు సభ్యులందరి పాత్ర ఉందన్నాడు. వచ్చిన అవకాశాన్ని అందురూ అందిపుచ్చుకున్నారని, ఇంతకు మించి కెప్టెన్‌గా తనకు ఇంకా ఏంకావాలని కోహ్లీ పేర్కొన్నాడు.ముఖ్యంగా ఇంగ్లండ్‌తో జరిగిన సిరీస్‌లో యువ ఆటగాళ్లు కేదార్‌ జాదవ్‌, హార్థిక్‌ పాండ్యాల ఆటతీరుపై కోహ్లీ ప్రశంసలు కురిపించాడు. ఇంగ్లండ్‌తో ముగిసిన సిరీస్‌లో కెప్టెన్‌గా సిరీస్‌ గెలవడంతో పాటు బ్యాటింగ్‌లో సైతం సత్తా చాటాడు.ఈ సిరీస్‌లో ఒక సెంచరీ,హాఫ్‌ సెంచరీ చేశాడు.ఇదిలా ఉంటే భారత్‌,ఇంగ్లండ్‌ జట్ల మధ్య జనవరి 26న కాన్పూర్‌లో మొదటి టి20 మ్యాచ్‌ జరుగనుంది. జోకర్‌గా ఉండేందుకు ఇష్టపడతా రన్‌ మిషన్‌,ఛేజింగ్‌ హీరో అంటూ టీమిండియా కెప్టెన్‌ కోహ్లీని అభిమానులు ముద్దుగా పిలుచుకుంటున్న సంగతి తెలిసిందే.
ధోని నుంచి కెప్టెన్సీ పగ్గాలు చేపట్టిన తరువాత తన తొలి వన్డే సిరీస్‌లో కెప్టెన్‌గా తన సత్తా ఏమిటో చూపించాడు.ఇంగ్లండ్‌తో ముగిసిన వన్డే సిరీస్‌లో ఒక సెంచరీతో పాటు హాఫ్‌ సెంచరీ చేసి అభిమానులు అలరించాడు.ఇంగ్లండ్‌పై మూడు వన్డేల సిరీస్‌ను 2-1తో కోహ్లీ నేతృత్వంలో టీమిండియా కైవసం చేసుకున్న సంగతి తెలిసిందే.ఈ నేపథ్యంలో కోహ్లీ ఇచ్చిన ఒక ఇంటర్వ్యూలో మాట్లాడుతూ కోల్‌కతాలోని ఈడెన్‌ గార్డెన్స్‌లో కోహ్లీ బ్యాటింగ్‌ చేస్తున్న సమయంలో కోహ్లీని అభిమానులు కింగ్‌ కోహ్లీ,కెప్టెన్‌ ఫియర్‌లెస్‌ అంటూ పొగిడారు.ఈ రెండింటిలో మీకు ఏది బాగా నచ్చిందని కోహ్లీని మీడియా ప్రతినిధులు అడుగగా కోహ్లీ నోటి నుంచి వింత సమాధానం వచ్చింది.అదేమిటంటే డ్రెసింగ్‌ రూంలో జోకర్‌గా ఉండేందకు తాను ఇష్టపడతానని చెప్పడంతో ఒక్కసారిగా అందరూ అవాక్కయ్యారు.ఇంగ్లండ్‌తో ముగిసిన సిరీస్‌లో మ్యాన్‌ ఆఫ్‌ ది సిరీస్‌గా నిలిచిన కేదార్‌ జాదవ్‌పై కోహ్లీ ప్రశంసల వర్షం కురిపించాడు.బ్యాటింగ్‌,బౌలింగ్‌లో ఆల్‌రౌండర్‌ హార్థిక్‌ పాండ్యా ప్రదర్శన అద్బుతమని కొనియాడాడు.ముఖ్యంగా జట్టు విజయంలో వీరిద్దరూ కీలకపాత్ర పోషించా రన్నాడు.మరోవైపు టీమిండియా ఆటగాళ్లు, ధోని,యువరాజ్‌ ఫామ్‌లోకి రావడంతో సంతోషంగా ఉందన్నాడు.ఇవన్నీ జట్టుకు ఎంతగానో కలిసి వచ్చే అంశాలని పేర్కొన్నాడు. ఈడెన్‌ గార్డెెన్‌ పిచ్‌ ఛాంపియన్‌ ట్రోఫికి చక్కగా సరిపోతుం దని కోహ్లీ పేర్కొన్నాడు